ne
Het sijn comen int recht voe meye en scepen van loeve inde banc ald
pet van vilvorde van mechelen in deen side en willem sullen oec
va mechele in dande dae de voirs peter een aensprake dede tot de
voirs willeme seggende hoe hi in tide voerlede knecht en factoer
hadd geweest van adaem wilen de gorte dies bastart zuster dat hij
hadde en dat een jan va diedegheem dieme heet tsghijsbrecht
de voirs adaem sculdech was ii nobele de welke hi peten
voirs ovgaf en maecte hem des scepen brieve va loeve en
dat hi hem die ii nobele ovgaf dat boet pet te thoene
Voert seyde de vors jeter dat hi met scepen brieve va
loeve geleydt wae tot des voirs jans va diedegheem goede
voe de voirs ii nobele welke brieve va dien beleyde gemaect
de voirs wille sulle onder hadde en peter boet oec te thoene
dat de voirs willem die beleydebrieve gehadt hadde yesch
dair om de selve peter vande voirs willeme de voirs beleydt
brief en seyde dat hi hen dien sculdech wae te geve oft
neen dat hi hem des aende scepen keerde en dads hem een
wittich vonnisse Op dwelc de voirs pet hem vantwde
en seyde dat hem die aensprake gheen ontstade doen en soude
en dat wae bi des reden want si voermaels vand selv sake
in rechte come wae voe meye en scepen van loeve daer de
voirs willem vand selv aensprake quijtgewijst wae en soude
binn vreemt sijn datme die sake wed soude moge vsteke
want also en soude nyemat ten eynde va rechte geraken konnen
Oec seyde de voirs willem waert hem noet dat hi wael
thoene soude dat de vors adaem in sine doetbedde seyde dat
de voirs peter hem met allen sine goede niet betalen en soude
en dat de voirs willem in des voegen vand voirs aensprake quijt
gewijst wae dat boet hi te thoenen met register vand
stat boeke mids den welke de selve wille seyde dat hi
van des aensprake ongehoude sijn sende op dwelc de scepen
gemaent wijsde voe een vonnisse dat si bleven bi alsulke
vonnisse als de scepen van loeven hae voerseten dair af
gewijst hadde cora johe de huffle johe de borch ludinico
roelancs walte pynoc walt capellema goessumo ouderogghe
et johe ridde scab lov act in die silbati xi die msi julii